Արցախյան հակամարտության գոտում ստեղծված բարդ և լարված իրավիճակի գլխավոր պատճառներից մեկը Ադրբեջանի ագրեսիվ վարքագիծն է: Լինելով առաջին գծում՝ Լեռնային Ղարաբաղը ինչ-որ իմաստով դարձել է Իլհամ Ալիևի անձնական նկրտումների զոհը: Ալիևն ուզում է ամրապնդել իր և իր ընտանիքի իշխանությունը՝ փորձելով համախմբել ադրբեջանական հասարակությանը «արտաքին թշնամու», այսինքն՝ Լեռնային Ղարաբաղի և հայության դեմ: Պատասխանելով «Առաջին լրատվական»-ի հարցերին՝ այսպիսի կարծիք է հայտնել «Հայաստանի եվրոպացի բարեկամներ» կազմակերպության ղեկավար Դիոգո Պինտոն: